Кулады

Кулады () јурт Россияда Алтай Республиканыҥ Оҥдой аймагында Куладыныҥ јурт јеезезине кирип, оныҥ администрациялык тӧс јери болот.

 Этимологиязы 
Кулады — куш, .

 Физико-географиялык темдектери 

 Географиязы 
Јурт Туулу Алтайдыҥ ӧзӧгинде, орто бӧлӱгинде турат. Ӱч-Эҥмек деп јаан тайганыҥ колтыгында, Теректӱ, Јал Мӧҥкӱ сындардыҥ ортозында. Јуртты айландыра кырлар агаш јокко јуук, тас.
Талайдыҥ кемјӱзинеҥ 1058 метрге бийик Кулада.

 Климады 
Климады орто-континентал. Соок ло узун кыш, чаган айда тыҥыда соок −40 °C тӱжет, јаан изӱ айда +35 °C болот. Салкынныҥ ортојылдык кеми 4,5 м/с. Јуттыҥ ортојылдык кеми 700—750 мм.

 Аҥ-куштары 
Тайгалары аҥдык јер, айу, бӧрӱ, тӱлкӱ, киш, тийиҥ, койон ло јӱзӱн-јӱӱр оок аҥдар јӱрет. Куштардаҥ мында чай, кӱртӱк, ӱкӱ, мечиртке, мӱркӱт, карчага, тейлеген, торлоо, бӧднӧ, кӱӱк ле о.ӧ. бар. Сууларда балыктаҥ чортон, чараган, бел, ускуч, јылмай, тоозы кезем астаган да болзо, је барТорбоков Т. Алтайдыҥ аҥ-куштары. Звери и птицы Алтая. — Горно-Алтайск: АУ РА «Литературно-издательский Дом „Алтын-Туу“», 2020.

 Ӧзӱмдери 
Айландыра ӧскӧн агаштардыҥ кӧп нургуны карагай, јойгон агаш. Суујакалай чиби, тал, каргана, кайыҥ агаштар ӧзӧт, бийиктей тытла кожо мӧш ӧзӧтТорбоков Т. Алтайдыҥ ӧзӱмдери. Растения Алтая. — Горно-Алтайск: АУ РА "Литературно-издательский Дом «Алтын-Туу», 2020.. Тайга -тажы јиилектӱ, бороҥот, уйкӧс, тийиҥкат, кызылгат, тайабаш, калба, кӧжнӧ дӧ кӧп ӧзӧт
Чыкту ла кӧлӧткӧлӧй јерде ӧлӧҥ бийик болуп ӧзӧт, комургай, кулузын, кылбыш, башка-башка чечектер: буланат, балузын, быркырууш, саргай, кандык, кӱӱктаман, кӱнкајы ла о.ӧ. «Алтай Республиканыҥ Кызыл бичигине» кирген ӧзӱмдер кӧп, олордыҥ тоозында: арчын, алтын тазыл, марал чечек, кызыл тазыл ла о.ӧ. Красная книга Республики Алтай: растения / Горно-Алтайский гос. ун-т. СО РАН. Центральный сиб. бот. сад. Горно-Алтайский бот. сад. — 3-е изд., перераб. и доп. — Горно-Алтайск: ГАГУ, 2017. — 267 с.: ил. — Библиогр.: с. 233—256. — ISBN 978-5-93809-086-6. — Текст: электронный.

 Јери ле јолдоры 
Јуртта 11 ором: А.Мандаевтиҥ, Бош-Туу, Кезер Таш, Кожоҥчы Арал, Курсай, С.Этеновтыҥ, Самарган, Тӧӧлӧс город, У.Окчиновтыҥ, Ч. Т. Кискинниҥ, Ј.Бедюровтыҥ.

«Карагол — Кулады» деп регионал учурлу јолдыҥ учы (темдеги 84К-21).

Кулады јурттаҥ ала ӧскӧ јурттарга јетире Администрациялык тӧс јер Кулады 0 км  Аймактыҥ тӧс јери Оҥдой  37 км  Республикан тӧс кала Улалу   200 км  Јаш-Тураныҥ темир јолыныҥ вокзалы   290 км  Тергеениҥ тӧс калазы Москва  4000 км  Чуйдыҥ трагы (Р-256) 621,0 км-деҥ 20 км

 Тӱӱкизи 
Јурт 1860 јылдарда тӧзӧлгӧн.

 Эл-јон 

 Ук-калыктары 
Јуртта 2002 јылдыҥ тооалыжы аайынча 581 кижи болгон, олордыҥ 98 % алтайлар ла оноҥ до ӧскӧ укту улус болгон
 Коряков Ю. Б. База данных «Этно-языковой состав населённых пунктов России»..

Окылу тил: орус, алтай Закон Республики Алтай от 3 марта 1993 года N 9-6 «О языках народов, проживающих на территории Республики Алтай» (с изменениями на 27 ноября 2020 года).

 Инфраструктуразы 
 Куладыныҥ јурт јеезезиниҥ администрациязы;
 орто ӱредӱлӱ школ;
 магазиндер;
 балдардыҥ туразы;
 краевед музей;
 эмчилик.

 Экономиказы 
Кажы ла биле таҥынаҥ ээлемдӱ. Јылкы, соок тумчукту ла оок мал азыраары. Крестьян-фермер ээлемдер. Туристтерле иштеери.

 Кереестер 

 Тӱӱкилик 
Ада-Тӧрӧл учун Улу јууда турушкандарга кереес (1985 ј., С. Этеновтыҥ, 30а)

 Археологиялык 
 Ташта јурамалдар (737, 749, 957, 962, 1013, 1092, 1116);
 Мӧҥкӱсалгыш (739);
 Ташта јебрен руникалык бичик (1019, 1199).
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичиктеОйношев В. П., Урбанова С. Е. Свод обьектов культурного наследия Республики Алтай. — Горно-Алтайск: АУ РА «АКИН РА», 2013..

 Ар-бӱткендик 
 Тагыл (1120);
 Байлу туулар: Кызыл Којогор, Текпенек, Кара-Туу, Алкы-Таш, Самарган, Карагол бажы Ӱч-Сӱмер (Ӱч-Эҥмек), Сојок (.);
 Байлу суу: Текпенек, Эркемей, Ӱстиги Кара-Суу (..);
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.

 Јуруктардыҥ кӧмзӧзи 

 Јарлу улузы 
 Шумаров Николай Сергеевич (Ногон) (1947 ј.) — режиссёр, актёр, драматург, кожоҥчы ла кӱӱ чӱмдеечи. Россия Федерацияныҥ нерелӱ артизи (1999).
 Этенов, Сорпоҥ — алтай кӱӱчи, топшуур, икили, шоор ойноор кижи, јарлу кожоҥдор бичиген.
 Ямаева, Е. Е. (1955) — билимчи, Новосибирскте государстволык университеттиҥ тӱӱкилик факультедин божоткон, Тӱӱки билимдердиҥ докторы, профессор (2003), кӧп тоолу билим монографиялардыҥ авторы, ГАГУ-да иштеген. С. С. Суразаковтыҥ адыла адалган алтаистиканыҥ билим институдыныҥ этнография бӧлӱгиниҥ баш билим ишчизиЯмаева Е. Е..
 Бедюров, Бронтой Бедюров (1946 ј.) — бичиичи, 
 Киндикова, Нина Михайловна (1953 ј.) — филология билимдердиҥ докторы,
 Паянтинов, Василий Яянович (1949 ј.)— отличник кинематографии СССР.
 Паянтинова, Валентина Казакпаевна (1951 ј.) — ӱредӱчи, јондык ишчи, совет париялык иштиҥ ветераны,

 Ајарулар 

 Тайантылар 
 Окылу сайт «Оҥдой аймак»

Категория:Оҥдой аймактыҥ јурттары
Категория:Алфавит аайынча јон јаткан јерлери
Категория:Алтай Республиканыҥ јон јаткан јерлери алфавитле